PMIndiaData/PMIndiaSum huggingface dataset:
વીજ ઉત્પાદનનો ખર્ચ ઘટાડવા માટે ઘરઆંગણાના કોલસાના વપરાશમાં રાહત

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે વીજ ઉત્પાદનનો ખર્ચ ઘટાડવા માટે ઘરઆંગણાના કોલસાના વપરાશમાં રાહતને મંજૂરી આપી છે. પ્રસ્તાવનો ઉદ્દેશ એ છે કે કાર્યક્ષમ વીજ ઉત્પાદક સ્ટેશનો ખાતે ઘરઆંગણાના કોલસાનો ઈષ્ટતમ ઉપયોગ કરીને વીજ ઉત્પાદનનો ખર્ચ ઘટાડવામાં આવે અને તેના પગલે રાજ્યની વીજ વિતરણ કંપનીઓનો વીજળી ખરીદવાનો ખર્ચ ઘટે. આ લવચીકતા, કોલસાને વીજળીમાં પરિવર્તિત કરવામાં, સાધનોની કાર્યક્ષમતામાં તેમજ પરિવહનનો ખર્ચ ઘટાડવામાં ફાયદાકારક નીવડશે. આને પગલે દેશમાં વીજળી ક્ષેત્રે કાર્યક્ષમતા વધારવામાં નવો ઝોક મળશે, કુદરતી સંસાધનોનો શ્રેષ્ઠ ઉપયોગ થશે તેમજ એકંદર આર્થિક લાભ થશે. પરિણામે, કોલસાના પરિવહનનો ખર્ચ ઘટશે તેમજ પરિવહન માટે વપરાતી ઉર્જાની વચત થશે ઉપરાંત રેલવેના નેટવર્કમાં પણ ભીડ દૂર થશે. આ વ્યવસ્થા વધુ પર્યાવરણ મિત્ર હશે કેમકે વધુ વીજળી ઉત્પન્ન કરવા માટે ઓછો કોલસો વપરાશે અને કોલસાના પરિવહન માટેનું અંતર પણ ઘટાડી શકાશે. આ દરખાસ્ત ભારત સરકારની ઉદય (યુડીએવાય) યોજના સાથે સુસંગત છે, જેમાં વીજળીનો ખર્ચ ઘટાડવા માટે કોલસાના પરિવહનનો ખર્ચ ઓછો કરવા વીજ ઉત્પાદનના બિનકાર્યક્ષમ પ્લાન્ટ્સમાંથી કોલસો કાર્યક્ષમ પ્લાન્ટ્સમાં તેમજ કોલસાની ખાણોથી દૂર આવેલા પ્લાન્ટ્સમાંથી ખાણની નજીકના પ્લાન્ટ્સમાં ઉદારપણે લઈ જવાને મંજૂરી મળી છે. દરખાસ્તમાં એ પણ ધ્યાન પર લેવાયું છે કે દરેક રાજ્યના જનરેટિંગ સ્ટેશનોનાં કોલસા અંગેના તમામ લાંબા ગાળાનાં જોડાણોને સાથે જોડી દેવા અને જે-તે રાજ્યો કે રાજ્યને એજન્સી તરીકે નીમવાં. એ જ રીતે, દરેક કેન્દ્રિય જનરેટિંગ સ્ટેશનો (સીજીએસ)ને પણ સાથે જોડી દેવાં અને સીજીએસની માલિકી ધરાવતી કંપનીને સોંપવા, જેથી છેવટનો વપરાશ કરતાં જનરેટિંગ સ્ટેશનો કોલસાનો કાર્યક્ષમ વપરાશ કરી શકે. રાજ્ય હસ્તકનાં સેવાકીય એકમો, અન્ય રાજ્યના પાવર યુટિલિટીનાં પ્લાન્ટ્સ, કેન્દ્રિય જનરેટિંગ સ્ટેશનો (સીજીએસ)ની માલિકીની કંપની અને આઈપીપીઝ વચ્ચે અંદરોઅંદર કોલસાના ઉપયોગની લવચીકતા હોવી જોઈએ. રાજ્ય કે કેન્દ્રિય જનરેટિંગ પ્લાન્ટ્સમાં કોલસાના વપરાશના કેસમાં નિર્ણાયક માપદંડ તરીકે પ્લાન્ટની કાર્યક્ષમતા, કોલસાના પરિવહનનો ખર્ચ, ટ્રાન્સમિશનના ચાર્જિસ તેમજ એકંદર વીજ ખર્ચ હોવા જોઈએ. ખાનગી જનરેટિંગ સ્ટેશનોમાં રાજ્યને સોંપાયેલા કોલસાના વપરાશના કેસમાં ખાનગી ક્ષેત્રનાં હરીફ પ્લાન્ટો વચ્ચે બિડિંગના આધારે અવેજી કોલસો ખરીદી શકાય, જેમાં કોલસાનો સ્ત્રોત, કોલસાની ગુણવત્તા, વીજળીની માત્રા અને વીજળીની રસીદ માટે ડિલિવરી પોઈન્ટ ખૂબ સ્પષ્ટ રીતે દર્શાવેલા હોય. સેન્ટ્રલ ઈલેક્ટ્રિસિટી ઓથોરિટીએ તમામ ભાગીદારો સાથે પરામર્શ કરીને રાજ્યો કે રાજ્યને તેમની પોતાની માલિકીના જનરેટિંગ સ્ટેશનો, અન્ય સ્ટેટ જનરેટિંગ સ્ટેશનો, સીજીએસ અને આઈપીપીઝ માટે કોલસાના વપરાશ માટેની પદ્ધતિ જાહેર કરવી જોઈએ. એ જ રીતે, સીજીએસની માલિકી ધરાવતી કંપની માટે તેની પોતાની માલિકીનાં પ્લાન્ટ્સ કે અન્ય કોઈપણ કાર્યક્ષમ પ્લાન્ટો માટે કોલસાના વપરાશની પદ્ધતિ સેન્ટ્રલ ઈલેક્ટ્રિસીટી ઓથોરિટીએ જાહેર કરવી જોઈએ. પૃષ્ઠભૂમિ: દેશમાં વીજળી ઉત્પાદન માટે કોલસો મુખ્ય સ્ત્રોત છે. બહોળાપાયે, કોલસા આધારિત થર્મલ પાવર પ્લાન્ટ્સ બે પ્રકારનાં હોય છે : (1) પિટ હેડ બેઝ્ડ પ્લાન્ટ્સ, જે કોલસાની ખાણની નજીક હોય અને (2) લોડ સેન્ટર બેઝ્ડ પ્લાન્ટ્સ, જે લોડ સેન્ટર્સની નજીક આવેલાં હોય. પાવર પ્લાન્ટ્સ કોલસાને વીજળીમાં પરિવર્તિત કરવા માટે અલગ અલગ ક્ષમતા ધરાવતાં હોય છે, જે તેમની ટેકનોલોજી, યુનિટની ક્ષમતા વગેરે પર આધારિત હોય છે. હાલમાં, એવી પરિસ્થિતિ છે કે કાર્યક્ષમ પાવર પ્લાન્ટ્સને કોલસાની અછત છે, જ્યારે કેટલાક અન્ય પાવર સ્ટેશનોમાં ઓછી કાર્યક્ષમતાને કારણે કોલસાનો પર્યાપ્ત જથ્થો છે.
મંત્રીમંડળે પ્રજાસતાક ભારતના રાષ્ટ્રીય આપતિ વ્યવસ્થાપન સતામંડળ અને પ્રજાસતાક માલ્દિવ્સના રાષ્ટ્રીય આપતિ વ્યવસ્થાપન સતામંડળ વચ્ચે આપતિ વ્યવસ્થાપનના ક્ષેત્રમાં સાથસહકાર સ્થાપિત કરવા થયેલા સમજૂતીકરાર (એમઓયુ)ને મંજૂરી આપી

પ્રધાનમંત્રીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં 02 ઓગસ્ટ, 2022ના રોજ પ્રજાસતાક ભારતના રાષ્ટ્રીય આપતિ વ્યવસ્થાપન સતામંડળ અને પ્રજાસતાક માલ્દિવ્સના રાષ્ટ્રીય આપતિ વ્યવસ્થાપન સતામંડળ વચ્ચે આપતિ વ્યવસ્થાપનના ક્ષેત્રમાં સાથસહકાર સ્થાપિત કરવા માટે થયેલા સમજૂતીકરાર (એમઓયુ)ને કાર્યોતર મંજૂરી આપવામાં આવી છે. એમઓયુના ફાયદાઃ આ એમઓયુ એવી વ્યવસ્થા ઊભી કરવા ઇચ્છે છે, જેમાં ભારત અને માલ્દિવ્સ બંનેને એકબીજાની આપતિ વ્યવસ્થાપન વ્યવસ્થાઓમાંથી લાભ થશે તથા એનાથી આપતિ વ્યવસ્થાપનના ક્ષેત્રમાં સજ્જતા, પ્રતિભાવ અને ક્ષમતાનિર્માણના ક્ષેત્રોને મજબૂત કરવામાં મદદ મળશે. એમઓયુની વિશિષ્ટ ખાસિયતો: બંને પક્ષો એક દેશના વિસ્તારની અંદર મોટા પાયે વિનાશક આપતિના સમયમાં એની વિનંતી પર કટોકટીમાં રાહત, પ્રતિભાવ, માનવતાના ધોરણે સહાયના ક્ષેત્રોમાં પારસ્પરિક સાથસહકાર આપશે બંને પક્ષો આપતિ પ્રતિભાવ, આપતિને લઘુતમ કરવા, આયોજન અને સજ્જતાની માહિતીનું આદાનપ્રદાન કરશે, એકબીજાના અનુભવોની વહેંચણી કરશે અને શ્રેષ્ઠ રીતોની જાણકારી આપશે. બંને પક્ષો સેટેલાઇટ રિમોટ સેન્સિંગ ડેટાની વહેંચણી કરશે તથા અંતરિક્ષ ટેકનોલોજી આધારિત એપ્લિકેશન્સના ક્ષેત્રમાં કુશળતા વહેંચશે, જેથી આપતિની અસરને અસરકારક રીતે ઘટાડવામાં મદદ મળશે તેમજ તેમાં નિવારણ અને જોખમની આકારણી પર માહિતીનું આદાનપ્રદાન સામેલ છે. બંને પક્ષો અદ્યતન ઇન્ફોર્મેશન ટેકનોલોજી, અર્લી વોર્નિંગ સિસ્ટમ્સ, રિમોટ સેન્સિંગ, ઉપગ્રહ સંચાર અને નેવિગેશન સેવાઓના ક્ષેત્રમાં સાથસહકાર આપશે. આપતિનું જોખમ ઘટાડવામાં આ ક્ષેત્રને મુખ્ય પ્રવાહમાં લાવવા તાલીમ અને ક્ષમતાનિર્માણ કાર્યક્રમનો વિચાર કરવા બંને પક્ષો વરિષ્ઠ અધિકારીઓને તાલીમ આપવાની તકો પ્રદાન કરશે તથા ટૂંકા અને લાંબા ગાળાની તાલીમોમાં કટોકટીનું વ્યવસ્થાપન કરવાની સેવાના બચાવ અધિકારીઓને તાલીમ આપશે. બંને પક્ષો સ્થાનિક અને આંતરરાષ્ટ્રીય પ્રદર્શનો વિશે માહિતીનું આદાનપ્રદાન કરશે તેમજ બંને દેશોમાં યોજાનારી કવાયતોની જાણકારીનું આદાનપ્રદાન કરશે તેમજ સંશોધન, માહિતીનું આદાનપ્રદાન, ફેકલ્ટી સપોર્ટ પ્રોગ્રામ, આપતિનું જોખમ ઘટાડવાના ક્ષેત્રોમાં દસ્તાવેજીકરણ અને આપતિમાં સક્ષમતા કેળવવામાં શૈક્ષણિક કાર્યક્રમો અને આબોહવામાં પરિવર્તનની સ્વીકાર્યતા અંગે કાર્યક્રમો જેવા ક્ષેત્રોમાં પણ સાથસહકાર સ્થાપિત કરશે. બંને પક્ષો આપતિ વ્યવસ્થાપન સાથે સંબંધિત વધારે પ્રવૃત્તિઓમાં સાથસહકારનો નિર્ણય લેશે. બંને પક્ષો ત્સુનામી એડવાઇઝરી, તોફાન પેદા થવા વિશે, ઊંચા તરંગની ચેતવણી, એકથી વધારે નુકસાનકારક જોખમકારક સ્થિતિસંજોગોની માહિતી અને તેમના દરિયાકિનારાના વિસ્તારોને સમાંતર દરિયા સાથે સંબંધિત આપતિઓના કારણે એકથી વધારે પ્રકારના નુકસાનકારક જોખમના મૂલ્યાંકન વિશે માહિતી કે જાણકારીનું આદાનપ્રદાન કરી શકે છે. બંને પક્ષો ન્યૂમેરિકલ વેધર પ્રીડિકેશન (
સંરક્ષણ ક્ષેત્રમાં બજેટની જોગવાઇઓના અસરકારક અમલીકરણ અંગે પ્રધાનમંત્રીએ વેબીનારમાં સંબોધન કર્યું

પ્રધાનમંત્રી શ્રી નરેન્દ્ર મોદીએ આજે સંરક્ષણ ક્ષેત્રમાં કેન્દ્રીય બજેટની જોગવાઇઓના અસરકારક અમલીકરણ વિષય ઉપર એક વેબીનારને સંબોધન કર્યું હતું. આ સંબોધનમાં, પ્રધાનમંત્રીએ જણાવ્યું હતું કે આ વેબીનારનું ઘણું મહત્વ છે કારણ કે તે દેશના સંરક્ષણ ક્ષેત્રને આત્મનિર્ભર બનાવવાના મહત્વના મુદ્દા ઉપર ધ્યાન કેન્દ્રિત કરી રહ્યો છે. શ્રી નરેન્દ્ર મોદીએ જણાવ્યું હતું કે આઝાદી પહેલા હજારોની સંખ્યામાં શસ્ત્રના કારખાનાઓ જોવા મળતા હતા. બંને વિશ્વ યુદ્ધની અંદર ભારતમાંથી મોટી સંખ્યામાં શસ્ત્રોની નિકાસ કરવામાં આવી હતી. પરંતુ અનેક કારણોના લીધે આ વ્યવસ્થાને આઝાદી પછી જેટલી મજબૂત કરવી જોઈતી હતી તેટલી કરી શકાઈ નથી. પ્રધાનમંત્રીએ જણાવ્યું હતું કે તેમની સરકારને તેજસ ફાઇટર એરક્રાફ્ટનું નિર્માણ કરવા માટે આપણાં એન્જિનિયરો અને વૈજ્ઞાનિકોની ક્ષમતાઓ ઉપર ભરોસો હતો અને આજે તેજસ આકાશમાં ગૌરવપૂર્ણ ઉડાન ભરી રહ્યું છે. કેટલાક અઠવાડિયાઓ અગાઉ જ તેજસ માટે 48,000 કરોડ રૂપિયાનો ઓર્ડર આપવામાં આવ્યો હતો. તેમણે જણાવ્યું કે વર્ષ 2014 થી સરકારનો પ્રયાસ રહ્યો છે કે આ ક્ષેત્રમાં પારદર્શકતા, પૂર્વાનુમાન અને વેપાર કરવાની સરળતા સાથે આગળ વધવામાં આવે. શ્રી મોદીએ જણાવ્યું હતું કે સરકારે ડી-લાયસન્સિંગ, ડી-રેગ્યુલેશન, નિકાસ પ્રોત્સાહન, વિદેશી રોકાણ માટે ઉદારીકરણ વગેરે લાવવા માટે અનેક પગલાઓ ભર્યા છે. પ્રધાનમંત્રીએ વધુમાં જણાવ્યું હતું કે ભારતે સંરક્ષણને લગતી 100 મહત્વની વસ્તુઓની યાદી બનાવી છે કે જે આપણાં સ્થાનિક ઉદ્યોગોની મદદથી સ્વદેશમાં નિર્મિત થઈ શકે તેમ છે. તેમણે કહ્યું કે એક ટાઈમ લાઇન પણ નિર્ધારિત કરવામાં આવી છે કે જેથી કરીને આપણાં ઉદ્યોગો આ જરૂરિયાતોને પહોંચી વળવા માટે આયોજન કરી શકે. તેમણે કહ્યું કે અધિકૃત ભાષામાં તેને નેગેટિવ લિસ્ટ તરીકે ઓળખવામાં આવે છે પરંતુ આત્મ નિર્ભરતાની ભાષામાં તે હકારાત્મક યાદી છે. આ એક હકારાત્મક યાદી છે કે જેની ઉપર દેશની ઉત્પાદક ક્ષમતા વધવા જઈ રહી છે. આ એખકરાત્મક યાદી છે કે જે ભારતમાં રોજગારીનું નિર્માણ કરશે. આ એક હકારાત્મક યાદી છે કે જે આપણી સંરક્ષણ જરૂરિયાતો માટે વિદેશી દેશો ઉપરની ભારતની નિર્ભરતાને ઘટાડવા જઈ રહી છે. આ એક હકારાત્મક યાદી છે કે જે ભારતમાં સ્વદેશી ઉત્પાદનોના વેચાણની બાહેંધરી આપે છે. પ્રધાનમંત્રીએ જણાવ્યું હતું કે સંરક્ષણના કેપિટલ બજેટમાં પણ સ્થાનિક ઉત્પાદન માટે એક ભાગ અનામત રાખવામાં આવ્યો છે. તેમણે ખાનગી ક્ષેત્રને વિનંતી કરી હતી કે તેઓ આગળ આવે અને આ સંરક્ષણના સાધનોની ડિઝાઇનિંગ અને ઉત્પાદન આ બંને કાર્યો પોતાના હાથમાં લે કે જેથી કરીને ભારતનો ધ્વજ વૈશ્વિક મંચ પર હંમેશા લહેરાતો રહી શકે. તેમણે કહ્યું કે એમએસએમઇ એ સમગ્ર ઉત્પાદન ક્ષેત્ર માટે કરોડરજ્જુ સમાન છે. આજે જે સુધારાઓ થવા જઈ રહ્યા છે તે એમએસએમઇને વધુ સ્વતંત્રતા અને વિસ્તરણ માટે પ્રોત્સાહન આપી રહ્યા છે. પ્રધાનમંત્રીએ જણાવ્યું હતું કે આજે દેશમાં જે ડિફેન્સ કોરિડોરનું બાંધકામ થવા જઈ રહ્યું છે તે સ્થાનિક ઉદ્યોગો અને સ્થાનિક ઉત્પાદનને પણ સહાયક સાબિત થશે. આજે, આપણાં સંરક્ષણ ક્ષેત્રમાં થઈ રહેલ આત્મનિર્ભરતાને આ બંને મોરચાઓ – ‘જવાન અને સાથે સાથે યુવાન’s તે બંનેના સશક્તિકરણ તરીકે જોવાવી જોઈએ.
પ્રધાનમંત્રી 26 મેના રોજ હૈદ્રાબાદ અને ચેન્નાઈની મુલાકાત લેશે

પ્રધાનમંત્રી શ્રી નરેન્દ્ર મોદી 26 મે 2022ના રોજ હૈદ્રાબાદ અને ચેન્નાઈની મુલાકાત લેશે. બપોરે લગભગ 2 વાગ્યે, પ્રધાનમંત્રી
પ્રધાનમંત્રીએ લોકોને રામ નવમીની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રામ નવમીના અવસર પર લોકોને શુભેચ્છા પાઠવી છે અને બધા માટે સુખ, શાંતિ અને સમૃદ્ધિની કામના કરી છે. એક ટ્વીટમાં પ્રધાનમંત્રીએ કહ્યું; "દેશવાસીઓને રામ નવમીની ખૂબ ખૂબ શુભેચ્છાઓ. ભગવાન શ્રી રામની કૃપાથી દરેકને જીવનમાં સુખ, શાંતિ અને સમૃદ્ધિ મળે. જય શ્રી રામ!"
પ્રધાનમંત્રીએ શ્રી જગન્નાથરાવ જોશીજીને તેમની 101મી જન્મજયંતી નિમિત્તે શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ ભારતીય જન સંઘ અને ભારતીય જનતા પાર્ટીના વરિષ્ઠ નેતા શ્રી જગન્નાથરાવ જોશીજીને તેમની 101મી જન્મજયંતી નિમિત્તે શ્રદ્ધાંજલિ આપી હતી. પ્રધાનમંત્રીએ એક ટ્વીટમાં કહ્યુંઃ “હું શ્રી જગન્નાથરાવ જોશીજીને તેમની 101મી જન્મજયંતી નિમિત્તે શ્રદ્ધાંજલિ અર્પુ છું. જગન્નાથરાવ જોશીજી નોંધપાત્ર આયોજક હતા અને લોકોની વચ્ચે અથાક રીતે કામ કર્યુ હતું. તેમની જનસંઘ અને ભાજપાને મજબૂત કરવામાં તેમની ભૂમિકા વ્યાપકપણે સૌ જાણે છે. તેઓ એક પ્રતિભાશાળી વિદ્વાન અને બૌદ્ધિક પણ હતા.”
પ્રધાનમંત્રીએ ઈસ્તાનબુલમાં આંતકવાદી કૃત્યને સખત શબ્દોમાં વખોડી કાઢ્યું

પ્રધાનમંત્રી શ્રી નરેન્દ્ર મોદીએ તુર્કીના ઈસ્તાનબુલમાં આંતકવાદી કૃત્યને સખત શબ્દોમાં વખોડી કાઢ્યું. પ્રધાનમંત્રીએ કહ્યું, “ઇસ્તાનબુલમાં હુમલો અમાનવીય અને ભયાવહ છે. હું તેને સખત શબ્દોમાં વખોડુ છું. મારી સંવેદના નિરાધાર પરિવારો સાથે છે. ઈજાગ્રસ્તો ઝડપથી સાજા થાય તેવી પ્રાર્થના.”
પ્રધાનમંત્રીએ બ્રોન્ઝ મેડલ જીતવા બદલ લવપ્રીત સિંહને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ લવપ્રીત સિંહને પુરુષોની 109 કિગ્રા વેઈટલિફ્ટિંગમાં બ્રોન્ઝ મેડલ જીતવા બદલ અભિનંદન પાઠવ્યા છે. પ્રધાનમંત્રીએ ટ્વીટ કર્યું; “પુરુષોની 109 કિગ્રા વેઇટલિફ્ટિંગમાં બ્રોન્ઝ મેડલ જીતવા બદલ પ્રતિભાશાળી લવપ્રીત સિંહને અભિનંદન. યુવાન અને ગતિશીલ લવપ્રીતે તેના શાંત સ્વભાવ અને રમત પ્રત્યેના સમર્પણથી દરેકને પ્રભાવિત કર્યા છે. ભવિષ્યના તમામ પ્રયત્નો માટે તેમને ખૂબ ખૂબ શુભેચ્છાઓ. ”
મંત્રીમંડળે પ્રવાસન ક્ષેત્રમાં ભારત અને રોમાનિયા વચ્ચેના સમજૂતી કરારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે પ્રવાસન ક્ષેત્રમાં ભારત અને રોમાનિયા વચ્ચેના સમજૂતી કરારોને પૂર્વવર્તી અસરથી મંજૂરી આપી દીધી છે. આ એમઓયુ પર સપ્ટેમ્બર 2018માં ભારતના ઉપ-રાષ્ટ્રપતિની રોમાનિયાની સત્તાવાર મુલાકાત દરમિયાન હસ્તાક્ષર કરવામાં આવ્યા હતા. આ સમજૂતી કરારોના મુખ્ય ઉદ્દેશ્યો નીચે મુજબ છે: • પ્રવાસન ક્ષેત્રમાં દ્વિપક્ષીય સહયોગ વધારવો. • પ્રવાસનને લગતી માહિતી અને આંકડાઓનું આદાન-પ્રદાન કરવું. હોટેલો અને ટૂર ઓપરેટરો સહિત પ્રવાસન હિતધારકોની વચ્ચે સહયોગને પ્રોત્સાહન આપવું. • પ્રવાસન અને આતિથ્ય ક્ષેત્રમાં રોકાણ. • દ્વિમાર્ગી પ્રવાસનને પ્રોત્સાહન આપવા માટે ટૂર ઓપરેટરો/મીડિયા/ઓપિનિયન મેકરની મુલાકાતોનું આદાન-પ્રદાન કરવું. • પ્રમોશન, માર્કેટિંગ, પ્રવાસન સ્થળોના વિકાસ વ્યવસ્થાપનના ક્ષેત્રોમાં અનુભવોનું આદાન-પ્રદાન કરવું. • બંને દેશોને આકર્ષક પ્રવાસનના સ્થળો તરીકે પ્રોત્સાહિત કરવા માટે ફિલ્મ પ્રવાસનના માધ્યમથી દ્વિપક્ષીય સહયોગને વિકસિત કરવો. • સુરક્ષિત, સન્માનનીય અને સંતુલિત પ્રવાસનને પ્રોત્સાહન આપવું. • બંને દેશો વચ્ચે પ્રવાસન પ્રવૃત્તિને સુવિધા પ્રદાન કરવી રોમાનિયા, ભારત માટે સક્ષમ પ્રવાસનનું બજાર છે (ભારતમાં વર્ષ 2017માં રોમાનિયામાંથી અંદાજે 11844 મુલાકાતીઓ આવ્યા હતા). આ સમજૂતી કરારો પર કરવામાં આવેલ હસ્તાક્ષર એ આ સ્રોત બજારમાંથી આવતા લોકોની વૃદ્ધિમાં કારણભૂત બનશે. પૂર્વભૂમિકા: ભારત અને રોમાનિયા મજબૂત રાજદ્વારી અને લાંબા આર્થિક સંબંધો ધરાવે છે. વર્તમાન સંબંધોને હવે વધુ મજબૂત બનાવવા અને આગળ જતા તેમનો વિકાસ કરવાની ઈચ્છા ધરાવતા બંને પક્ષો દ્વારા પ્રવાસન ક્ષેત્રમાં તેમના સંબંધોને વધુ સુદ્રઢ બનાવવા માટે પ્રવાસન મંત્રાલય, ભારત સરકાર અને પ્રવાસન મંત્રાલય, રોમાનિયા સરકારની વચ્ચે હસ્તાક્ષર કરવામાં આવ્યા છે.
પ્રધાનમંત્રી શ્રી નરેન્દ્ર મોદી અને નેધરલેન્ડના પ્રધાનમંત્રી મહામહિમ માર્ક રુટ્ટે વચ્ચે ફોન પર વાતચીત થઈ

પ્રધાનમંત્રી શ્રી નરેન્દ્ર મોદીએ આજે નેધરલેન્ડના પ્રધાનમંત્રી મહામહિમ માર્ક રુટ્ટે સાથે ફોન પર વાત કરી. બંને નેતાઓએ ભારત-નેધરલેન્ડ દ્વિપક્ષીય સંબંધો પર ચર્ચા કરી, જેમાં પાણી પર વ્યૂહાત્મક ભાગીદારી, કૃષિના મુખ્ય ક્ષેત્રમાં સહકાર, ઉચ્ચ તકનીકી અને ઉભરતા ક્ષેત્રોમાં દ્વિપક્ષીય સહયોગની સંભાવનાઓ સામેલ રહી હતી. બંને નેતાઓએ ભારત-
ધ એનર્જી એન્ડ રિસર્ચ ઈન્સ્ટિટ્યુટ (TERI)ની વર્લ્ડ સસ્ટેનેબલ ડેવલપમેન્ટ સમિટનું ઉદ્દઘાટન કરતાં પ્રધાનમંત્રીના સંબોધનનો મૂળપાઠ

હું 21મી વર્લ્ડ સસ્ટેનેબલ ડેવલપમેન્ટ સમિટમાં તમારી સાથે જોડાતાં આનંદ અનુભવું છું. મારા 20 વર્ષના શાસનમાં અમારા માટે, પ્રથમ ગુજરાતમાં અને હવે રાષ્ટ્રીય સ્તરે પર્યાવરણ અને પર્યાવરણલક્ષી વિકાસ કેન્દ્ર સ્થાને રહ્યો છે. મિત્રો, આપણે લોકોને કહેતા સાંભળ્યા છે કે આપણી પૃથ્વી નાજુક છે, પણ આ નાજુક હોય તેવી પૃથ્વી નથી. આપણે નાજુક છીએ, આપણી પૃથ્વી પ્રત્યેની, કુદરત પ્રત્યેની કટિબધ્ધતા નાજુક છે. 1972માં સ્ટોકહોમ કોન્ફરન્સ યોજાઈ તે પછીના 50 વર્ષમાં ઘણું બધુ કહેવામાં આવ્યું છે, પરંતુ ખૂબ ઓછુ કામ થયું છે, પણ ભારતમાં અમે જે કહ્યું તેમ જ કર્યું છે. અમારી પર્યાવરણ નીતિમાં ગરીબોને ઊર્જાની સમાન ઉપલબ્ધિ થાય તે મુદ્દો મહત્વનો રહ્યો છે. ઉજ્જવલા યોજના મારફતે 90 મિલિયન કરતાં વધુ આવાસોને રસોઈ માટે શુધ્ધ બળતણ પૂરૂં પાડવામાં આવ્યું છે. પીએમ- કુસુમ યોજના હેઠળ અમે રિન્યુએબલ ઊર્જાને ખેડૂતો સુધી લઈ ગયા છીએ. અમે ખેડૂતોને સોલાર પેનલ્સ સ્થાપવા માટે, તેનો ઉપયોગ કરવા માટે તથા વધારાની વિજળી ગ્રીડને આપવા માટે પ્રોત્સાહિત કરી રહ્યા છીએ. હાલમાં પાણીના જે પંપ છે તેના સોલાર પંપ બનાવવા માટેના પ્રયાસો કરવામાં આવી રહ્યા છે. અમારૂં ધ્યાન "રસાયણ મુક્ત નેચરલ ફાર્મિગ" તરફ છે અને તેનાથી પર્યાવરણલક્ષિતા અને સમાનતાને પ્રોત્સાહિત કરવામાં પણ સહાય થશે. મિત્રો, અમારી એલઈડી બલ્બ વિતરણ યોજના 7 વર્ષ કરતાં પણ વધુ સમયથી ચાલી રહી છે. તેના કારણે વાર્ષિક ધોરણે 220 મિલિયન યુનિટ વિજળી અને 180 અબજ ટન કાર્બન ડાયોક્સાઈડ હવામાં પ્રસરતો અટક્યો છે. અમે નેશનલ હાઈડ્રોજન મિશનની સ્થાપના કરવાની જાહેરાત કરી છે અને તેનો ઉદ્દેશ ગ્રીન હાઈડ્રોજન માટેની રોમાંચક ટેકનોલોજીના ઉપયોગ માટે છે. અમે
ઇઝરાયેલના પ્રધાનમંત્રીના નિવાસસ્થાને પ્રધાનમંત્રી મોદીએ ડિનર પૂર્વે આપેલ અખબારી નિવેદન (04 જુલાઈ, 2017)

यदिदी ह्येकार (મારા સારા મિત્ર) પ્રધાનમંત્રી નેતાન્યાહુ મીડિયામાં મારા મિત્રો, હું આજે મારા માટે પોતાના ઘરના દ્વાર ખોલનાર પ્રધાનમંત્રી શ્રી નેતાન્યાહુ અને શ્રીમતી નેતાન્યાહુનો આભાર માનું છું. હું તેમના ઉષ્માસભર આવકાર અને આતિથ્ય-સત્કાર બદલ તેમનો આભારી છું. મિત્રો, હજુ થોડા સમય અગાઉ મેં યાદ વાશેમ મેમોરિયલ મ્યુઝિયમમાં છ મિલિયન યહુદીઓની યાદમાં અને તેમના સન્માનમાં શ્રદ્ધાસુમન અર્પણ કર્યા હતા. આ યહુદીઓએ ભયાનક હોલોકાસ્ટ (કત્લેઆમ)માં તેમના જીવ ગુમાવ્યા હતા. યાદ વાશેમ એ પેઢીઓ અગાઉ અવાક કરી દે એવી કરુણાંતિકાને તાજી કરે છે. તે તમારા કરુણાંતિકાને નજર સામે રાખીને અદમ્ય જુસ્સો કેળવવાનું, નફરત અને ધૃણાને ભૂલીને વિકાસના માર્ગે સાહસ સાથે આગળ વધવાનું તથા જીવંત લોકશાહી રાષ્ટ્રનું નિર્માણ કરવાની તાકાતનું પ્રતીક પણ છે. યાદ વાશેમ આપણને સંદેશ આપે છે કે જેઓ માનવતા અને સુસભ્ય સંસ્કૃતિના મૂલ્યોમાં વિશ્વાસ ધરાવે છે તેમણે એક થવું જોઈએ અને તેનું કોઈ પણ ભોગે રક્ષણ કરવું જોઈએ. એ જ રીતે આપણે વર્તમાન યુગની વિકરાળ સમસ્યા આતંકવાદ, કટ્ટરવાદ અને હિંસાનો દ્રઢપણે સામનો કરવો જોઈએ તેનું પણ પ્રતીક છે. મિત્રો, આપણા લોકો વચ્ચેનો સંબંધ હજારો વર્ષોથી અસ્તિત્વમાં છે. હજારો વર્ષો અગાઉ ભારતના દક્ષિણ-પશ્ચિમ દરિયાકિનારે પ્રથમ યહુદીનું આગમન થયું હતું. ત્યારથી અત્યાર સુધી ભારતમાં યહુદી સમુદાય સમૃદ્ધ થયો છે તથા તેમની પરંપરાઓ અને રીતિરિવાજો ફાલ્યાંફૂલ્યાં છે. અમને લેફ્ટનન્ટ જનરલ જે એફ આર જેકોબ, વાઇસ એડમિરલ બેન્જામિન સેમ્સન, કુશળ આર્કિટેક્ટ જોસુઆ બેન્જામિન તથા ફિલ્મ કલાકારો નાદિરા, સુલોચના અને પ્રમિલા જેવા યહુદી સંતાનો પર ગર્વ છે, જેમણે પોતાની વિવિધ પ્રતિભાથી ભારતીય સમાજને સમૃદ્ધ કર્યો છે. ભારતીય યહુદીઓ જીવંત સમુદાય છે અને આ સહિયારા ઇતિહાસનું વાઇબ્રન્ટ જોડાણ છે. ઇઝરાયલની મારી મુલાકાત આપણા બંને દેશોમાં વસતા સમુદાયો વચ્ચેના આ પ્રાચીન જોડાણની સિદ્ધિ સમાન છે. અને, મને ખુશી છે કે મને આવતીકાલે મોડી સાંજે ઇઝરાયલમાં ભારતીય સમુદાય સાથે જોડાવાની તક મળશે. મિત્રો, આધુનિક સમયમાં 25 વર્ષ અગાઉ આપણી વચ્ચે સંપૂર્ણ રાજદ્વારી સંબંધોની સ્થાપના થઈ હતી. ત્યારબાદ અત્યાર સુધી આપણા સંબંધોમાં ઝડપથી વૃદ્ધિ જોવા મળી છે. આપણા સંબંધોના સામાન્ય ઉદ્દેશો આર્થિક સમૃદ્ધિ, મજબૂત ટેકનોલોજી અને નવીનતા છે. અત્યારે આપણા બંને દેશો વચ્ચેના સમાજને સુરક્ષિત કરવાની જરૂર છે, જે આપણી વચ્ચે કામગીરીનો સુભગ સમન્વય કરવા માટેની દિશાને વ્યાખ્યાયિત કરશે. આગામી દાયકાઓમાં આપણે આપણા આર્થિક સંબંધની કાયાપલટ કરી શકે તેવા સંબંધોનું નિર્માણ કરવા ઇચ્છીએ છીએ. અત્યારે ભારત વિશ્વમાં સૌથી વધુ ઝડપથી વિકસતું મોટું અર્થતંત્ર છે. આપણે ટેકનોલોજી અને નવીનતાના ઉપયોગ ધ્યાન કેન્દ્રીત કર્યું છે, જેથી આપણે આપણી વિકાસલક્ષી પ્રાથમિકતાઓ પૂર્ણ કરી શકીએ, જે આપણા અકાદમિક, વૈજ્ઞાનિક અને સંશોધન ક્ષેત્રમાં પરિમાણલક્ષી તકો તથા વ્યાવસાયિક જોડાણની તકો પૂરી પાડશે. આપણે આપણી શાંતિ, સ્થિરતા અને સમૃદ્ધિ માટે સંયુક્તપણે જોખમકારક બાબતોનો પ્રતિકાર કરવા મજબૂત સુરક્ષા ભાગીદારી સ્થાપિત કરવા પણ ઇચ્છીએ છીએ. આ લક્ષ્યાંકો પાર પાડવા કામગીરીના સ્પષ્ટ એજન્ડાનું નિર્માણ કરવા હું પ્રધાનમંત્રી નેતાન્યાહુ સાથે કામ કરીશ. ફરી એક વખત, હું પ્રધાનમંત્રી નેતાન્યાહુ અને શ્રીમતી નેતાન્યાહુનો તેમના ઉષ્માસભર આવકાર માટે આભાર માનું છું. તમારો આભાર. તમારો ખૂબ આભાર.
પ્રધાનમંત્રીએ ઝારખંડમાં કોલસાની ખાણમાં સર્જાયેલી દુર્ઘટનામાં ખાણમજૂરોના મૃત્યુ પર દિલસોજી વ્યક્ત કરી

પ્રધાનમંત્રી શ્રી નરેન્દ્ર મોદીએ ઝારખંડમાં કોલસાની ખાણમાં થયેલી દુર્ઘટનામાં ખાણ મજૂરોના મૃત્યુ પર દિલસોજી વ્યક્ત કરી છે. પ્રધાનમંત્રીએ કહ્યું હતું કે, “ઝારખંડમાં ખાણ દુર્ઘટનામાં થયેલા મૃત્યુથી વ્યથિત છું. ખાણની અંદર ફસાઈ ગયેલા લોકો સાથે મારી પ્રાર્થના છે. મેં આ સ્થિતિ પર ઝારખંડના મુખ્યમંત્રી રઘુબરદાસ સાથે વાત કરી છે. ઝારખંડની સરકાર અને કેન્દ્રીય મંત્રી પિયૂષ ગોયલ સ્થિતિને થાળે પાડવા કાર્યરત છે. એનડીઆરએફ @
પ્રધાનમંત્રીએકહ્યું કે સરકારસંસદના આગામી બજેટ સત્રમાં તમામ મુદ્દા અંગે ચર્ચા કરવા માટે ખુલ્લુ મન ધરાવેછે.

પ્રધાનમંત્રી શ્રી નરેન્દ્ર મોદીએ આજે જણાવ્યુ હતું કે સરકાર સંસદના આગામી બજેટસત્રમાંતમામ મુદ્દા ઉપર ચર્ચા કરવા તૈયાર છે. તા. 31મી જાન્યુઆરી, 2020ના રોજ શરૂ થઈ રહેલા સંસદના બજેટસત્રની પૂર્વ સંધ્યાએ સર્વ પક્ષી બેઠકને તેઓસંબોધન કરી રહ્યા હતા. પ્રધાનમંત્રીએ દેશમાં પ્રવર્તમાન આર્થિક પરિસ્થિતિ અંગે તેમના પ્રવચનના અંત ભાગમાં જણાવ્યું હતું કે આ સત્રમાં સભ્યો તરફથી મળેલા ધ્યાનમાં લઈ શકાય એવા તમામ સૂચનોને આવકારે છે. તેમણે કહ્યું કે “ મોટા ભાગના સભ્યોએ દેશની આર્થિક સ્થિતિને સ્પર્શતા મુદ્દાઓઅંગે ચર્ચાની માગણી કરી છે. હું આ વલણને આવકારૂ છું અને તમે સૌએ સૂચન કર્યું છે તે મુજબ આપણે આર્થિક મુદ્દાઓની ચર્ચા કરવી જોઈએ.” પ્રધાનમંત્રીએ સભ્યોને અનુરોધ કર્યો હતો કે દેશ વિશ્વની હાલની સ્થિતિમાંથી કઈ રીતે ફાયદો મેળવી શકે તે બાબતે સભ્યો સૂચન આપે. તેમણે કહ્યું કે “આપણે વિશ્વની હાલની પરિસ્થિતિને ભારતની તરફેણમાં કઈ રીતે પલટી દઈ શકીએ તે બાબત ઉપર ધ્યાન કેન્દ્રિત કરવુ જોઈએ.અને આ બજેટ સત્રમાંઅને નવા વર્ષના પ્રારંભ પ્રસંગે આપણે જો દેશના અર્થતંત્રને યોગ્ય દિશા આપી શકીશું તો તે દેશના ઉત્તમ હિતમાંહશે.” સભ્યોએ ઉઠાવેલા અન્ય મુદ્દાઓના સંદર્ભમાં પ્રધાનમંત્રીએ જણાવ્યું હતું કે “હું તમે ઉઠાવેલા તમામ મુદ્દા સાથે સંમત થાઉં છું અને હું એવુ કહેવા માગુ છું કે આવા તમામ મુદ્દા બાબતે ખુલ્લા મનેચર્ચા કરવીજોઈએ. વધુમાં પ્રધાન મંત્રીએ સભ્યોને વિનંતી કરી હતી કે તે સત્રની અને સંસદની ઉત્પાદકતા વધારવામાં યોગદાન આપે. સંસદનાં વિતેલાં બે સત્રોનો ઉલ્લેખ કરીને પ્રધાનમંત્રીએ જણાવ્યું હતું કે “આ સત્ર અને સંસદની ઉત્પાદકતા અંગેની આ બાબત છે. છેલ્લા બે સત્રમાં આપણે જોયું છે કે સંસદની વધેલી ઉત્પાદકતાને કારણેઅને તેની તરફેણમાંલોકોનો સારા પ્રતિસાદને આપણે જોયો છે.લોકોના પ્રતિનિધી તરીકે આપણેતમામ મુદ્દાની ખુલ્લા મનેચર્ચા કરીએ તે ઉપરાંત આપણી ઉત્પાદકતા વધારવાનીજવાબદારી બની રહે છે. ” આ બેઠકમાં તમામ પક્ષના સાસંદોની સાથે સાથે સંરક્ષણ પ્રધાન શ્રી રાજનાથ સિંહ, સંસદીય બાબતોના મંત્રી શ્રી પ્રહલાદ જોષી, સંસદીય બાબતોના રાજ્યકક્ષાના પ્રધાન્ શ્રી અર્જૂન રામ મેઘવાલ અને શ્રી મુરલીઘરેને બેઠકમાં હાજરી આપી હતી.
પ્રધાનમંત્રીએ ભારતમાં બ્રિક્સનાં જળ મંત્રીઓની પ્રથમ બેઠકનો પ્રસ્તાવ મૂક્યો

પ્રધાનમંત્રીશ્રી નરેન્દ્ર મોદીએ આજે બ્રાઝિલમાં 11મી બ્રિક્સ સમિટના પૂર્ણ સત્રને સંબોધન કર્યું હતું. અન્ય બ્રિક્સ દેશોના રાજ્યોના વડાઓએ પણ પૂર્ણ સત્રને સંબોધન કર્યું હતું. આ પ્રસંગે બોલતા પ્રધાનમંત્રીએ કહ્યું કે, આ સમિટની થીમ – “નવીન ભવિષ્ય માટે આર્થિક વિકાસ” ખૂબ જ યોગ્ય છે. તેમણે કહ્યું કે નવીનતા આપણા વિકાસનો આધાર બની છે. તેમણે ભારપૂર્વક જણાવ્યું હતું કે નવા આવિષ્કાર માટે બ્રિક્સ પોતાના સહયોગને મજબૂત બનાવે તે જરૂરી છે. પ્રધાનમંત્રીએ કહ્યું કે હવે આપણે બ્રિક્સની દિશા ધ્યાનમાં લેવાની છે અને આગામી દસ વર્ષમાં પરસ્પર સહયોગ વધુ અસરકારક થવો જોઈએ. તેમણે ધ્યાન દોરતા જણાવ્યુ કે ઘણા ક્ષેત્રોમાં સફળ હોવા છતાં, કેટલાક ક્ષેત્રોમાં હજી વધારે પ્રયત્નો કરવા માટે નોંધપાત્ર અવકાશ છે. પ્રધાનમંત્રીએ પરસ્પર વેપાર અને રોકાણો પર વિશેષ ધ્યાન આપવાની હાકલ કરી હતી, કારણ કે ઇન્ટ્રા-બ્રિક્સ વેપાર વિશ્વના વેપારના માત્ર 15 ટકા હિસ્સો ધરાવે છે, જ્યારે સંયુક્ત વસ્તી વિશ્વની વસ્તીના 40 ટકા કરતા વધુ છે. ભારતમાં તાજેતરમાં શરૂ થયેલી ‘ફીટ ઈન્ડિયા મૂવમેન્ટ’ વિશે યાદ કરતાં તેમણે કહ્યું હતું કે તેઓ બ્રિક્સ વચ્ચે તંદુરસ્તી અને આરોગ્યના ક્ષેત્રમાં સંપર્કો અને આદાન-પ્રદાનને વધારવા માગે છે. તેમણે એમ પણ કહ્યું કે સ્વચ્છ પાણી વ્યવસ્થાપન અને સ્વચ્છતા એ શહેરી વિસ્તારોમાં મહત્વપૂર્ણ પડકારો છે, તેથી હું ભારતમાં બ્રિક્સ જળ મંત્રીઓની પહેલી બેઠક યોજવાની દરખાસ્ત રજુ કરું છુ. તેઓ ખુશ હતા કે આતંકવાદ સામે લડવાની બ્રિક્સ વ્યૂહરચના પર પ્રથમ સેમિનાર યોજાયો હતો અને આશા હતી કે પાંચ કાર્યકારી જૂથોના આવા પ્રયાસો અને પ્રવૃત્તિઓથી આતંકવાદ અને અન્ય સંગઠિત ગુનાઓ સામે બ્રિક્સ સુરક્ષા સહકાર વધશે. પ્રધાનમંત્રીએ સમાપન કરતાં જણાવ્યુ હતું કે વિઝા, સામાજિક સુરક્ષા કરાર અને યોગ્યતા અંગેની પરસ્પર માન્યતાઓ સાથે, અમે પાંચ દેશોના લોકોને પરસ્પર મુસાફરી અને કાર્ય માટે વધુ અનુકૂળ વાતાવરણ આપીશું.
નવા મંત્રીઓ માટે રાજ્યસભામાં પ્રધાનમંત્રી મોદીનું પ્રસ્તાવિક નિવેદન

આદરણીય અધ્યક્ષ જી, તમે મને આ સભામાં મંત્રીમંડળના નવા સભ્યોના પરિચય કરાવવાનો આદેશ આપ્યો છે. આજે ગૃહનો એક એવો અવસર છે, જ્યારે દેશના ગામડાની પૃષ્ઠભૂમિના ખેડૂત પરિવારના બાળકો મંત્રી બનીને આ માનનીય ગૃહમાં તેમનો પરિચય થઈ રહ્યો છે, ત્યારે કેટલાક લોકો ખૂબ દુઃખી થઈ રહ્યા છે. આજે આ ગૃહમાં મહિલાઓ જે મંત્રી બની છે, તેમનો પરિચય થઈ રહ્યો છે. એ કઈ મહિલાવિરોધી માનસિકતા છે કે જેના કારણે તે આ ગૃહમાં તેનું નામ સાંભળવા પણ તૈયાર નથી, તે તેમનો પરિચય કરાવવા પણ તૈયાર નથી. માનનીય અધ્યક્ષ જી, અનુસૂચિત જનજાતિના અમારા સાંસદો મોટી માત્રામાં સાથી મંત્રી બન્યા છે. આપણા આદિવાસીઓ પ્રત્યે કેવી આક્રોશની ભાવના છે કે તેઓને આ માનનીય ગૃહમાં આદિવાસી મંત્રીઓનો પરચિય થાય, તે પણ તેમને ગમશે નહીં. માનનીય અધ્યક્ષ જી, આ ગૃહમાં મોટી સંખ્યામાં દલિત પ્રધાનોનો પરિચય કરાવવામાં આવી રહ્યો છે. તેઓ દલિત સમાજના પ્રતિનિધિઓના નામ સાંભળવા તૈયાર નથી. આ કઈ માનસિકતા છે જે દલિતોનું ગૌરવ લેવા તૈયાર નથી, આદિવાસીઓનું ગૌરવ વધારવા માટે તૈયાર નથી, ખેડૂત પુત્રને મહિમા આપવા તૈયાર નથી. આ કઈ માનસિકતા છે જે મહિલાઓને સન્માન આપવા તૈયાર નથી. આ પ્રકારની વિકૃત માનસિકતા ગૃહ દ્વારા પ્રથમ વખત જોવામાં આવી છે. અને તેથી, માનનીય અધ્યક્ષ જી, આપે પરિચય કરાવવા માટે જે તક આપી તે બદલ હું તમારો આભારી છું, પરંતુ માનનીય અધ્યક્ષ જી, મંત્રીમંડળના નવા નિયુક્ત સભ્યોને રાજ્યસભામાં introduce સમજવામાં આવે.